Diari Oficial de la Generalitat Valenciana


Sumari del DOGV 7788, del 23-05-2016 (2016/3539)

RESOLUCIÓ de 5 de maig de 2016, de la Conselleria d'Hisenda i Model Econòmic, per la qual s'accepta la cessió gratuïta per mitjà de mutació demanial d'una parcel·la de 10.541,38 m² de superfície sítia en l'avinguda Mare de Déu dels Desemparats de Xirivella, realitzada per l'ajuntament del dit municipi.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7788

Data del DOGV
:   23-05-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/3539


Data del document
:   05-05-2016

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 5 de maig de 2016, de la Conselleria d'Hisenda i Model Econòmic, per la qual s'accepta la cessió gratuïta per mitjà de mutació demanial d'una parcel·la de 10.541,38 m² de superfície sítia en l'avinguda Mare de Déu dels Desemparats de Xirivella, realitzada per l'ajuntament del dit municipi. [2016/3539]  
L'Ajuntament de Xirivella, en sessió plenària realitzada el dia 17 de desembre de 2015, va acordar la cessió gratuïta a la Generalitat Valenciana d'una parcel·la de 10.541,38 m² de superfície sítia en l'avinguda Mare de Déu dels Desemparats de Xirivella on s'ubica l'IES Ramon Muntaner de la localitat. Tal com consta en l'esmentat acord, l'immoble té caràcter de domini públic.  
A proposta de la Sotssecretaria de la Conselleria d'Educació, Investigació, Cultura i Esport de 17 de març de 2016 es van iniciar els tràmits legals oportuns per a l'acceptació de la cessió.  
La cessió es realitza amb la finalitat de destinar la parcel·la a l'adequació i reforma de l'IES Ramon Muntaner de la localitat.  
La cessió s'efectua segons el que disposa l'article 37 de la Llei 14/2003, de Patrimoni de la Generalitat i la disposició addicional onze de l'Esmentada Llei que regula la mutació demanial.  
Segons l'esmentat article 37 «Les administracions territorials de la Comunitat podran afectar béns i drets demanials a un ús o servei públic competència de la Generalitat i transmetre-li la titularitat d'aquests quan resulten necessàries per al compliment dels seus fins. L'administració adquirent mantindrà la titularitat del bé mentre continue afectat l'ús o servei públic que motiva la mutació i, per tant, conserva el seu caràcter demanial. Si el bé o dret no és destinat a l'ús o servei públic o deixa de destinar-se posteriorment, revertirà a l'administració transmitent, i s'integrarà en un patrimoni amb totes les seues pertinences i accessions». El mateix article 37 al punt 2 estableix que: «Correspon al titular de la conselleria competent en matèria de patrimoni l'aprovació, a proposta del departament interessat, de les mutacions demanials externes a favor d'una altra administració i l'acceptació de les efectuades a favor de la Generalitat per altres administracions».  
  
L'article 44 de la Llei 14/2003, de 10 d'abril, de Patrimoni de la Generalitat, estableix al punt 1 que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics competència de la Generalitat i en el punt 2 estableix que la competència per a l'acceptació correspon al titular de la conselleria competent en matèria de patrimoni.  
L'article 27.2c de la Llei de Patrimoni estableix que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. En conseqüència, una vegada perfeccionada la cessió i acceptació, l'immoble queda automàticament afecte el servei públic educatiu i adscrit a la Conselleria d'Educació, Investigació, Cultura i Esport, a la qual correspon la seua administració, defensa i conservació.  
  
En conseqüència, basant-se en els esmentats articles de la Llei 14/2003, de 10 d'abril, de Patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat realitzada per l'Ajuntament de Xirivella d'una parcel·la de 10.541,38 m² de superfície sítia en l'avinguda Mare de Déu dels Desemparats de Xirivella, que limita: nord-oest, parcel·la propietat de l'Ajuntament de Xirivella qualificada i classificada pel PGOU com a vial públic ?carrer Carmen Estellés- i classificada com a sòl urbà; sud-oest, parcel·la propietat de l'Ajuntament de Xirivella qualificada i classificada pel PGOU com a vial públic ?carrer Guerrer de Moixent- i classificada com a sòl urbà; sud, parcel·la propietat de l'Ajuntament de Xirivella qualificada i classificada pel PGOU com a vial públic ?avinguda de la Constitució- i classificada com a sòl urbà i nord-est parcel·la propietat de l'Ajuntament de Xirivella qualificada i classificada pel PGOU com a vial públic ?avinguda Mare de Déu dels Desemparats- i classificada com a sòl urbà.  
Consta inscrita en el Registre de la Propietat de Xirivella al tom 3096, llibre 519, foli 26, finca 24440, inscripció 1a.  
Referència cadastral: 9010004IF9494N5250HF.  
La parcel·la s'accepta lliure de càrregues i gravàmens i al corrent de qualsevol despesa.  
  
Segon  
La cessió gratuïta realitzada per l'Ajuntament de Xirivella s'efectua amb la condició de destinar l'immoble a l'adequació i reforma de l'IES Ramon Muntaner de la localitat i subjecta al que disposa l'article 37 de la Llei 14/2003, de Patrimoni de la Generalitat.  
  
  
Tercer  
L'immoble acceptat haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servei públic educatiu i adscrit a la Conselleria d'Educació, Investigació, Cultura i Esport a la qual corresponen les competències demanials sobre aquest, inclosa la seua administració, defensa i conservació, i inscriure's a nom de la Generalitat en el Registre de la Propietat i en el Cadastre.  
  
Quart  
Notificar la present resolució a l'ajuntament cedent i procedir a la publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
  
Contra el present acte, que és definitiu en via administrativa, es podrà interposar un recurs contenciós administratiu en el termini de dos mesos comptats a partir de l'endemà de la notificació, davant del Jutjat Contenciós Administratiu de conformitat amb allò que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà interposar un recurs potestatiu de reposició, en el termini d'un mes comptat a partir de l'endemà de la notificació, davant de l'òrgan que va dictar l'acte de conformitat amb el que preveu l'article 116 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, sense perjudici que es puga exercitar qualsevol altre que s'estime procedent.  
  
València, 5 de maig de 2016.- El conseller d'Hisenda i Model Econòmic: Vicent Soler i Marco.